de tr ceb cy kw ast es cy en cy cy cy fi cy en cy cy cy cy cy fi es es en cy de en cy cy cy cy en
Mae’r rhan hon o’r ffordd yn cael ei rheoli gan system oleuadau traffig ac mae’n gwbl bosib cyrraedd y goleuadau a hwythau newydd droi i goch. Golyga hyn y bydd rhaid disgwyl am oddeutu deng munud cyn y gellid parhau â’r daith. Mae rhai pobl yn gorfod gwneud y daith hon bob dydd – er mwyn teithio i’r gwaith neu i’r ysgol. Eraill yn gorfod gwneud y siwrnai ddwywaith y dydd – i ddanfon rhywun neu rhywrai ac yna i’w nôl eto i fynd a hwy adref. Mae hyn yn ychwanegu yn sylweddol ar yr amser gaiff ei dreulio ar y ffordd hon ac yn ychwanegu’n fawr at gostau tanwydd.
Mae’r 16 milltir ychwanegol y mae’n rhaid i bobl eu teithio i groesi’r afon yn dylanwadu’n sylweddol ar yr ardal. Mae’r economi leol yn bur fregus ar y gorau a phob math o fusnesau yn ei chael yn anodd i gael dau ben llinyn ynghyd. Mae busnesau ar y naill ochr a’r llall i’r afon yn gweld dirywiad a lleihad yn eu busnesau – rhai yn ofni na wel eu busnes yn parhau a’u pennau uwch y dwr os bydd raid aros dan fis Rhagfyr 2014 cyn y bydd y bont newydd yn agor. Wrth gyflwyno eu cynlluniau i’r cyhoedd mewn nosweithiau agored ym Mhenrhyndeudraeth rai misoedd cyn cychwyn ar y gwaith, eglurwyd y byddid yn adeiladu pont y rheilffordd ac un llwybr cerbydau ar yr un pryd. Tra byddai hynny’n digwydd y byddai traffig ysgafn yn dal i allu defnyddio’r hen bont.
Site Design: Deudraeth Cyf Supporting Communities